b'\n_START_ARTICLE_\nPu\xc5\xa1kini-nimeline vene draamateater\n_START_PARAGRAPH_\nPu\xc5\xa1kini-nimeline Riiklik Akadeemiline Vene Draamateater (jakuudi keeles \xd0\x90.\xd0\xa1. \xd0\x9f\xd1\x83\xd1\x88\xd0\xba\xd0\xb8\xd0\xbd \xd0\xb0\xd0\xb0\xd1\x82\xd1\x8b\xd0\xbd\xd0\xb0\xd0\xbd \xd0\x98\xd0\xbb \xd0\x90\xd0\xba\xd0\xb0\xd0\xb4\xd0\xb5\xd0\xbc\xd0\xb8\xd1\x87\xd0\xb5\xd1\x81\xd0\xba\xd0\xb0\xd0\xb9 \xd0\x9d\xd1\x83\xd1\x83\xd1\x87\xd1\x87\xd0\xb0 \xd0\xa2\xd0\xb5\xd0\xb0\xd1\x82\xd1\x80\xd0\xb0; vene keeles \xd0\x93\xd0\xbe\xd1\x81\xd1\x83\xd0\xb4\xd0\xb0\xd1\x80\xd1\x81\xd1\x82\xd0\xb2\xd0\xb5\xd0\xbd\xd0\xbd\xd1\x8b\xd0\xb9 \xd0\xb0\xd0\xba\xd0\xb0\xd0\xb4\xd0\xb5\xd0\xbc\xd0\xb8\xd1\x87\xd0\xb5\xd1\x81\xd0\xba\xd0\xb8\xd0\xb9 \xd0\xa0\xd1\x83\xd1\x81\xd1\x81\xd0\xba\xd0\xb8\xd0\xb9 \xd0\xb4\xd1\x80\xd0\xb0\xd0\xbc\xd0\xb0\xd1\x82\xd0\xb8\xd1\x87\xd0\xb5\xd1\x81\xd0\xba\xd0\xb8\xd0\xb9 \xd1\x82\xd0\xb5\xd0\xb0\xd1\x82\xd1\x80 \xd0\xb8\xd0\xbc. \xd0\x90. \xd0\xa1. \xd0\x9f\xd1\x83\xd1\x88\xd0\xba\xd0\xb8\xd0\xbd\xd0\xb0) on vanim teater Sahha pealinnas Jakutskis._NEWLINE_Pu\xc5\xa1kini-nimeline vene draamateater on vanim teater Kirde-Venemaal. 1891. aastat loetakse Vene draamateatri Jakuutias s\xc3\xbcnniaastaks. Toona oli see asjaarmastajateater._NEWLINE_Uue teatrihoone sai Vene draamateater 1957. aastal \xe2\x80\x93 Jakutskis aadressil Lenini prospekt 21._NEWLINE_1998. aastal sai teater akadeemiliseks (riikliku staatuse sai teater varem \xe2\x80\x93 enne 1945. aastat). Alates 1999. aastast kannab teater Aleksandr Pu\xc5\xa1kini nime.\n_START_SECTION_\nN\xc3\xa4itlejaid\n_START_PARAGRAPH_\nTeatris on m\xc3\xa4nginud tuntud n\xc3\xa4itlejad Aleksandr Kuznetsov, Nina Konstantinova ja Valentin Antonov.'